د افغانی سرې میاشتې ده بالا اول ګرځنده روغتیایی ټیم په کوټ ولسوالۍ کې سلګونه هېوادوالو ته روغتیایی خدمات وړاندې کړی دی. د ننګرهار ولایت په کوټ ولسوالۍ کې د افغانی سرې میاشتې ده بالا اول ګرځنده روغتیایی ټیم په تېره یوه اونۍ کې ۴۶۸ تنه او پی ډی ناروغان، چې ۱۴۱ یې له پنځو کلونو کم عمره ماشومان او نور یې لویان دی، معاینه او وړیا درمل یې ور کړی دی. په همدې توګه ۹۹۶ کوچنی ماشومان د بېلابېلو ناروغیو پړ وړاندې واکسین شوی او ۱۱۴ مېرمنو ته د ټی ډی واکسین شوی دی. د پورته یادو شویو خدماتو سربېره د ننګرهار د کوټ ولسوالۍ په سید احمد خېل، وچه غاړه، حاجیانو کلی، سه پای، ملکانو کلی، تنګی، خزان کلی او هندارنی کلی کې ۳۰۲ کسانو ته د یو شمېر ساری او ِغیر ساری ناروغیو اړوند عامه پوهاوی ور کړل شوی. د یادولو وړ ده، چې افغانی سره میاشت اوس مهال په ټول هېواد کې ۹۷ ګرځنده روغتیایی ټیمونه لری، چې زیاتره په هغو سیمو کې فعالیت کوی، چې هغوی روغتیایی کلینیکونو ته لاسرسی نه لری.